Epirus (regio historica)
Epirus (-i, f., Graece Ήπειρος) est regio historica in Paeninsula Balcanica austro-occidentali sita. Praeter litus Ionii maris a Sinu Ambracio (a meridie) usque ad Ceraunios montes (a septentrionibus) percurrit. His diebus regio partim ad Graeciam, partim ad Albaniam pertinet. Pars meridiana hodie est regio administrativa eiusdem nominis.

Graecia antiqua 
In Epiro Dodona sita est, post Delphos secundum Graeciae antiquae oraculum. Ibi Neoptolemus, Achillis filius, regnasse dicitur cum Andromache, Hectoris vidua.

Geographia 

Cum limes meridianus Sinu Ambracio clare definitus sit et Pindus mons ab oriente regionem a Thessalia et Macedonia separet, limes septentrionalis per saecula variabat. Medio Aevo exeunte ambitus regionis cum despotatu Epiro anno 1204 orto aequatus est. Hic prinicipatus saeculo decimo tertio etiam latas Albaniae mediae partes comprehendit et a meridie per Arcananiam usque ad Sinum Corinthium pertinuit.

Urbes 
 Ioannina
 Arta
 Dodona
 Igumenitsa
 Konitsa
 Nicopolis
 Perama
 Preveza

Regiones et pagi 
 Arta
 Ioannina
 Preveza
 Thesprotia - Igumenitsa

Flumina 
 Aous

!